**Generalforsamling 30.3.2022**

**Ørsted Kros Venner**

**Formanden, Tove Hjort Jensen aflagde denne beretning:**

Endnu et år er gået – og endnu et år hvor vi skulle tage hensyn til **corona** ….

Forår og sommer gik fint – men vi skulle ikke ret langt hen i efteråret før at smitten igen begyndte at stige og kort før jul måtte Janne lukke ned for kroen. Uvished igen….

I løbet af 2021 har vi dog alligevel gennemført 6 arrangementer som spænder bredt inden for kultur.

Vi har deltaget i **ELRO-dage** med foredrag med drabschef Kurt Kragh. **Anna von Lowzow** fortalte spændende om tv-udsendelserne og hendes samarbejde med prins Joakim. Randers Teater havde forestillingen om **Sinatra** som et arrangement støttet og ELROfonden.

Så var det tid til **kommunalvalg** og selvfølgelig vælgermøde på Ørsted Kro. Det er nok kommunens bedste **vælgermøde** og mest besøgte – siger politikerne 😊

**Endelig** kunne vi i november gennemføre vores længe ventede og udsatte arrangement ”Som strejf af en dråbe” – altså en aften i Kim Larsens tegn. Helt udsolgt med 140 gæster og fantastisk at alle fastholdt billetterne på trods af flere udsættelser.

En meget succesfuld aften som mange mente skulle gentages. På grund af mange opfordringer og fordi mange faktisk ikke fik billet første gang, så har vi valgt at gentage denne succes.

Det bliver **fredag den 7 oktober kl 18** – med lækker mad, god underholdning og dejlig musik.

I som **aktionærer og venner** får nu mulighed for at købe billet allerede fra i aften og er de første som får datoen.

Vores **foredrag** med Lola Jensen var heldigvis planlagt til sidst i februar hvilket betød at coronarestriktionerne var ophævet. Lola kunne på en meget humoristisk måde underholde en **næsten fyldt** sal med børneopdragelse og hverdagens udfordringer.

Som I sikkert har læst eller observeret så **er Ørsted Amatørteater** godt i gang med at øve til forestillingen Ronja Røverdatter og der bliver forestillinger i maj – så I kan godt begynde at glæde jeg til at se Lone og co på scenen.

Økonomisk har det været et tilfredsstillende år hvilket Iva vil vende tilbage til. Jeres medlemsskaber, nogle gode arrangementer og covid-19 støtte igen fra kommunen sikrer at vi står et rigtig godt sted økonomisk.

Skulle nogle at jer have opdaget at I ikke har medlemskab til Ørsted Kros Venner – så tag lige fat i mig bagefter – så får vi det løst 😊

**Hjælperne** er stadig vores største aktiv – der har været hjælpere til arrangementerne, vi har haft en helt almindelig arbejdsdag i februar med men masse små opgaver - bare rolig – det ser ud som om der ikke arbejdes MEN pauserne og det sociale samvær er også vigtig.

OG som Dag nævnte, så har rigtig mange af vores **hjælpere** ydet en kæmpe indsats ift ombygning af Rougsøvej 120. Der er brugt rigtig mange timer med mange forskellige opgaver og vi kan takket være jer bryste os af at have den flottest bygning i Ørsted som Frivillighuset nu har glæde af. TUSIND TAK FOR JERES STOR INDSATS – glæd jer – vi vender tilbage med et hjælperarrangement senere.

Tak til begge bestyrelser for et fantastisk samarbejde igennem året og især tak til dig Dag for vores fælles ”formandssamarbejde” – det er dejligt at være fælles om opgaven og sikkert årsagen til at vi stadig har energi til at forsætte med stor gejst.

Vores medlem af bestyrelsen Jens Balsby valgte desværre at trække sig fra bestyrelsesarbejde først på året, da kombinationen familieliv og foreningsarbejde ikke lige fungerede for ham. Det har vi fuld respekt for – og vi vil alligevel sige tak for den periode han har været med.

Tak fordi I kom og tak fordi I altid støtter op omkring Ørsted Kros Venner og vores kro.

Til bestyrelsen for Ørsted Kro’s Venner blev Mads Pedersen valgt i stedet for Jens Balsby, der ikke ønskede at fortsætte. Mads Pedersen er ny næstformand i bestyrelsen. 😊